Ha ha he he ho (De gærne har’e godt)

For selvbiografien om Kim Hansen (Herodes Falsk) se De gærne har’e godt.

«Ha ha he he ho (De gærne har’e godt)» er tittelkuttet på et musikkalbum med humortrioen Prima Vera, opprinnelig utgitt 18. oktober 1982. Sangen ble innspilt 6.-11. september 1982 i Arne Bendiksens Studio[1]. Musikerne på dette sporet var Geir Holmsen (bass), Marius Müller (gitar), Magne Lunde (trommer), Geir Langslet (synth), Jahn Teigen (synth og flygel).

Tekstens jeg heter Åge Fatte som er lei av den forutsigbare A4-tilværelsen og følgelig rømmer fra alt i livet og danser på diskotek om natta i stedet, mens han blant annet må gjemme seg bort fra politi, psykologer og skattemyndigheter.

Jahn Teigen synger og har med seg Tom Mathisen på kor i tittelsekvensen. Siden Teigen fikk teksten av Herodes Falsk i siste liten rett før sangpålegg, ble en av setningene litt utydelig siden han ikke fikk den ordentlig innøvd. Etter 0:31 sekunder synger han: «Han fant fram tvangstrøya, sa at du må sperres inn.»

En musikkvideo av låta ble inkludert på VHS kassetten De gærne har’e godt. I likhet med forsiden av albumomslaget, har Teigen sporadisk på seg klovnedrakt/sminke i videoen, mens Falsk har en gul lekeand på hodet samt at ansiktet hans er kraftig teipet over.

Andre utgivelser 
Hopp 78–83 – (samleplate av Jahn Teigen utgitt i våren 1983)
Absolute Prima Vera – (utgitt januar 1994)
The Prima Vera Show – (utgitt juni 1999 – konsert-versjon 1 hvor Teigen synger over et playback. Han glemmer deler av teksten i tredje vers).
Prima Vera (a)live – (konsertfilm utgitt oktober 2001 – konsert-versjon 2 samt at den er avslutningsekvensen i medleyen «Rest of the best»).
Jahn Teigen fra Tønsberg – (konsertalbum utgitt 2011)Det beste fra Prima Vera – (utgitt 20. juni 2016)

Felles for disse sistnevnte utgivelsene, er at tittelen enten har blitt forkortet til «De gærne har'e godt» eller «De gærne har det godt».

Sol Heilo sang denne i Hver gang vi møtes'' på TV 2 i 2019. Opptaket ble sendt 9. februar samme år. Tom Mathisen sa i programmet at sangen var «Jahn (Teigen) på sitt beste».

Referanser 

Prima Vera-sanger
Sanger fra 1982
Sanger fremført på Hver gang vi møtes